На основу чланова 22. и 35. Закона о јавно-приватном партнерству и концесијама („Службени гласник Републике Србије“ број 88/11, 15/16 и 104/16)

РЕПУБЛИКА СРБИЈА  
ГРАД КРАГУЈЕВАЦ

о б ј а в љ у ј е

ЈАВНИ ПОЗИВ ЗА ПОВЕРАВАЊЕ КОНЦЕСИЈЕ ЗА ОБАВЉАЊЕ ФАРМАЦЕУТСКЕ ЗДРАВСТВЕНЕ ДЕЛАТНОСТИ НА ПРИМАРНОМ НИВОУ НА ТЕРИТОРИЈИ ГРАДА КРАГУЈЕВЦА И ОПШТИНА БАТОЧИНА, ЛАПОВО, РАЧА, ТОПОЛА И КНИЋ

(шифра јавног позива: 01/25)

1. Контакт подаци Концедента:

ГРАД КРАГУЈЕВАЦ, матични број: 07184069, ПИБ: 101982436, Tрг слободе бр. 3, Крагујевац, интернет страница Концедента: <https://kragujevac.ls.gov.rs/> е-mail: [jppapoteke@kragujevac.ls.gov.rs](mailto:jppapoteke@kragujevac.ls.gov.rs) , адреса за достављање поште: Градска управа града Крагујевца - Секретаријат за послове јавних набавки, Крагујевац, Трг слободе бр. 3, преко писарнице

1. Предмет концесије, природа и обим концесионе делатности, место обављања концесионе делатности и рок трајања концесије:

Члан 10. став 1. Закона о јавно-приватном партнерству и концесијама (у даљем тексту: Закон о ЈПП) прописује да је концесија, у смислу овог закона, уговорно или институционално ЈПП са елементима концесије у коме је јавним

уговором уређено комерцијално коришћење природног богатства, добра у општој употреби која су у јавној својини, односно добра у својини јавног тела или обављања делатности од општег интереса, које јавни партнер уступа приватном партнеру, на одређено време, под посебно прописаним условима, уз плаћање концесионе накнаде од стране приватног, односно јавног партнера, при чему приватни партнер сноси ризик везан за комерцијално коришћење предмета концесије.

Предмет пројекта јавно-приватног партнерства са елементима концесије, односно Концесионог акта (у даљем тексту: Концесиони акт) је обављање фармацеутске здравствене делатности на примарном нивоу на територији града Крагујевца и општина Баточина, Лапово, Рача, Топола и Кнић.

Намера Концедента је да са изабраним понуђачем као приватним партнером - Концесионаром (у даљем тексту: Концесионар) закључи уговор о јавно-приватном партнерству са елементима концесије, тј. Уговор о концесији за обављање фармацеутске здравствене делатности на примарном нивоу на територији града Крагујевца и општина Баточина, Лапово, Рача, Топола и Кнић (у даљем тексту: Уговор).

Концесиона делатност представља обављање фармацеутске здравствене делатности на примарном нивоу, односно континуирано снабдевање становништва, здравствених установа, приватне праксе и других правних лица за које је посебним законом предвиђено да обављају и послове здравствене делатности, лековима и медицинским средствима у складу са законом, односно обезбеђивање рационалне фармакотерапије ради лечења, побољшања и одржавања квалитета живота пацијената, самостално, односно у сарадњи са другим здравственим радницима, као и континуирани процес издавања, односно примене лекова и медицинских средстава и пријављивање нежељених реакција на лекове и медицинска средства, на територији града Крагујевца и на територијама на којима Апотекарска установа Крагујевац обавља делатност. (у даљем тексту: Концесиона делатност), у обиму и под условима предвиђеним Моделом уговора о концесији, који је саставни део конкурсне документације.

Концесионару се даје у концесију обављање Концесионе делатности на период од 15 година од дана закључења Уговора, при чему Концесионар сноси ризик у вези са комерцијалним коришћењем предмета концесије. Концедент ни у ком случају не даје гаранције да ће Концесионар, у уобичајеним условима рада, посредно или непосредно, остварити повраћај уложених средстава или трошкова насталих у обављању Концесионе делатности, нити ће бити одговоран за било какву штету која би по том основу могла настати за Концесионара.

У оквиру предмета концесије, Концедент ће Концесионару дати на коришћење 13 непокретности у својини Концедента и у најбољој вери покушати да обезбеди да Концесионар настави да користи 15 непокретности које нису у својини Концедента, под условима под којима те непокретности тренутно користи Апотекарска установа Крагујевац, Краља Александра Карађорђевића 36, 34000 Крагујевац (у даљем тексту: Апотека Крагујевац), по основу закупа или другог основа коришћења.

Концедент ће омогућити Концесионару да несметано користи покретне ствари које се налазе у непокретностима које се дају на коришћење. Детаљни подаци о непокретностима и покретним стварима дати су у прилозима 1, 1а и 3 који су саставни део конкурсне документације.

Концесионар ће бити дужан да понуди заснивање радног односа на неодређено време за најмање 77 запослених фармацеута (фармацеута специјалиста, дипломираних фармацетуа, фармацеутских техничара) у Апотеци Крагујевац, од укупно 104 запослених на неодређено време (податак у Прилогу број 2 - „Запослени у Апотеци“), уз поштовање најмање истог нивоа уговорене плате коју имају запослени код Концесионара и којима у периоду од најмање две године од дана закључења Уговора неће моћи да откаже уговор о раду по основу технолошког вишка. Концесионар може у складу са својим интересима да понуди запослење и другим запосленима из заједничких служби. Концесионар може понудити запосленима отпремнину пре истека рока од две године у складу са својим интерним актима, а запослени могу да прихвате понуђене услове. Преглед запослених дат је у Прилогу 2 који је саставни део конкурсне документације. Концесионар је дужан да за све време трајања Уговора има одговарајуће кадрове у складу са захтевима обављања делатности и Доброј апотекарској пракси, да поштује све важеће прописе који се тичу запослених, као и да прибави све неопходне дозволе и друге лиценце, сертификате и слично, у циљу обављања Концесионе делатности.

Концесиона делатност ће се обављати на територији града Крагујевца и у општинама Баточина, Лапово, Рача, Топола и Кнић.

У циљу омогућавања трајног и несметаног обављања Концесионе делатности, Концесионар се обавезује да за све време трајања Уговора обавља Концесиону делатност у свим непокретностима које су му дате на коришћење, с тим што у појединим непокретностима Концесиону делатност може обављати у смањеном обиму и режиму рада (на пример, само данима када у том месту ради лекар опште праксе, у скраћеном радном времену и слично), уз претходну сагласност Градског већа града Крагујевца.

Концесионар ће бити обавезан да сваке године за време трајања Уговора закључи са Републичким фондом за здравствено осигурање одговарајући уговор о пружању здравствене заштите из обавезног здравственог осигурања осигураним лицима.

Концесионар ће бити дужан да за време трајања Уговора установи и одржи висок и стручан ниво квалитета пружања услуга у обављању Концесионе делатности, сагласно важећим прописима и Доброј апотекарској пракси, у интересу свих грађана на територији града Крагујевца и општина Баточина, Лапово, Рача, Топола и Кнић, као корисника услуга.

Концесионар има слободу одређивања цена лекова, медицинских средстава и других сродних производа, у складу са условима на тржишту и општим нивоом цена лекова, медицинских средстава и других сродних производа у Републици Србији, како би били испуњени услови за приступачност и уједначеност примарне здравствене заштите.

Основни принципи обављања Концесионе делатности и циљеви који се настоје постићи закључењем Уговора су: остваривање и заштита јавног интереса у облику обезбеђивања континуираног и ефикасног обављања Концесионе делатности од стране Концесионара, односно снабдевање становништва лековима, лековитим средствима и медицинским помагалима, посебно у насељеним местима на територији града Крагујевца и општинама Баточина, Лапово, Рача, Топола и Кнић, ефикаснија и свеобухватнија набавка лекова и медицинских средстава која се могу прописивати и издавати на терет обавезног здравственог осигурања, ефикаснија набавка и проширење асортимана ради даље продаје комерцијалних производа, пренос тржишног и оперативног ризика на Концесионара, успостављање профитабилног, ефикасног и оптимално организованог система пословања и управљања, кроз знање и искуство Концесионара.

Концесионар ће бити дужан да плати утврђену концесиону накнаду за обављање Концесионе делатности. Концесиона накнада се састоји од укупне иницијалне концесионе накнаде и укупне варијабилне годишње концесионе накнаде. Начин и рокови плаћања биће дефинисани Уговором, у складу са понудом изабраног Концесионара.

Понуђена вредност иницијалне и варијабилне концесионе накнаде се исказује у еврима, а плаћање ће се извршити у динарској противвредности, по средњем курсу Народне банке Србије, на дан уплате.

Након истека Уговора све непокретности, покретне ствари и друга средства која представљају имовину Концедента у тренутку престанка Уговора и/или сва друга имовина из оквира предмета Концесионог акта, осим покретних ствари које је Концесионар прибавио за време трајања Уговора, остају у својини Концедента.

1. Начин и рок за подношење понуде:

Понуде, са припадајућом документацијом, се достављају поштом или непосредно на писарници градске управе (канцеларија 306А), на адресу: Градска управа града Крагујевца - Секретаријат за послове јавних набавки, Крагујевац, Трг Слободе бр. 3, Коверат мора имати ознаку: „Понуда у поступку давања концесије за обављање фармацеутске здравствене делатности на примарном нивоу на територији града Крагујевца и општина Баточина, Лапово, Рача, Топола и Кнић (шифра јавног позива: 01/25) - НЕ ОТВАРАТИ“ а на полеђини назив понуђача и адресу, број телефона понуђача, као и име и презиме особе за контакт. У случају да понуду подноси група понуђача, на коверти назначити да се ради о групи понуђача и навести називе и адресе свих учесника у заједничкој понуди. Понуда мора бити сачињена на српском језику. Поступак се води на српском језику.

Рок за достављање понуда је до 25. априла 2025. године до 12.00 часова.

Отварање понуда ће се обавити дана 25. априла 2025. године у 12:15 часова, у сали 108, зграде Управе града Крагујевца, Трг слободе број 3, 34000 Крагујевац. Отварање понуда ће бити јавно. Овлашћени представник понуђача може да присуствује јавном отварању понуда. У том случају дужан је да, пре почетка отварања понуда, Стручном тиму именованом за спровођење овог поступка достави пуномоћје за учешће у поступку отварања понуда. Пуномоћје се доставља у писаној форми и мора бити заведено код понуђача, потписано од стране овлашћеног лица понуђача.

1. Лични, стручни, технички и финансијски услови које морају да задовоље понуђачи, као и исправе којима се доказује њихово испуњење:

Учесник у поступку доделе Уговора може бити свако домаће или страно правно или предузетник.

Услови за учешће у поступку:

1. **Да је регистрован код надлежног органа, односно уписан у одговарајући регистар, а најмање један учесник заједничке понуде регистрован код надлежног органа као здравствена установа**

***Доказ за правна лица***:

Извод из регистра Агенције за привредне регистре, односно извод из регистра надлежног Привредног суда или другог одговарајућег регистра.

***Доказ за предузетнике***:

Извод из регистра Агенције за привредне регистре, односно извод из одговарајућег регистра.

Докази не могу бити старији од два месеца пре отварања понуда.

***Напомена:*** *Понуђачи који су регистровани у регистру који води Агенција за привредне регистре не морају да доставе Извод из регистра Агенције за привредне регистре, који је јавно доступан на интернет страници Агенције за привредне регистре.*

*Понуђачи регистровани у страној држави, достављају доказ о регистрацији у одговарајућем регистру државе у којој имају седиште.*

1. **Да понуђач и његов законски заступник нису осуђивани за неко од кривичних дела као чланови организоване криминалне групе, да нису осуђивани за кривична дела против привреде, кривична дела против животне средине, кривично дело примања или давања мита, кривично дело преваре**

**Напомена:** У случају заједничке понуде, наведени услов дужан је да испуни сваки од учесника заједничке понуде.

***Доказ за правна лица***:

а) Извод из казнене евиденције, односно уверење надлежног основног и вишег суда, на чијем подручју се налази седиште домаћег правног лица, односно седиште представништва или огранка страног правног лица, којим се потврђује да правно лице није осуђивано за кривична дела против привреде, кривична дела против животне средине, кривично дело примања или давања мита, кривично дело преваре. Уколико потврда једног од надлежних судова садржи податке из казнене евиденције и основног и вишег суда, довољно је доставити само ту потврду;

б) Извод из казнене евиденције Посебног одељења за организовани криминал Вишег суда у Београду, којим се потврђује да правно лице није осуђивано за неко од кривичних дела као члан организоване криминалне групе;

в) Извод из казнене евиденције, односно уверење полицијске управе МУП-а, на чијој територији је законски заступник правног лица рођен или има пребивалиште, којим се потврђује да *законски заступник* правног лица није осуђиван за неко од кривичних дела као члан организоване криминалне групе, за кривична дела против привреде, кривична дела против животне средине, кривично дело примања или давања мита, кривично дело преваре. Захтев се може поднети према месту рођења или према месту пребивалишта. Уколико правно лице има више законских заступника дужно је да достави доказ за сваког од њих.

***Доказ за предузетнике***:

Извод из казнене евиденције, односно уверење полицијске управе МУП-а, на чијој територији је рођен или има пребивалиште, којим се потврђује да није осуђиван за неко од кривичних дела као члан организоване криминалне групе, за кривична дела против привреде, кривична дела против животне средине, кривично дело примања или давања мита, кривично дело преваре. Захтев се може поднети према месту рођења или према месту пребивалишта.

Докази не могу бити старији од два месеца пре отварања понуда.

***Напомена:*** *Понуђачи регистровани у страној држави, достављају одговарајуће доказе о неосуђиваности издате од надлежног органа државе у којој имају седиште или пребивалиште.*

1. **Да је измирио доспеле порезе, доприносе и јавне дажбине у складу са прописима Републике Србије или стране државе када има седиште на њеној територији.**

**Напомена:** У случају заједничке понуде, наведени услов дужан је да испуни сваки од учесника заједничке понуде.

***Доказ за правна лица, предузетнике***:

Уверење Пореске управе Министарства финансија Републике Србије да је измирио доспеле порезе и доприносе и уверење надлежне управе да је измирио обавезе по основу изворних локалних јавних прихода (уверења свих надлежних локалних самоуправа на којима се води као порески обвезник изворних локалних прихода). Порески обвезник који је остварио право на мировање пореског дуга у складу са законом којим се регулише отпис камата и мировање пореског дуга доставља уверење Пореске управе Министарства финансија Републике Србије, односно надлежне управе локалне самоуправе о мировању пореског дуга. Порески обвезник који има право отписивања дуга у складу са законом којим се уређује приватизација доставља потврду Министарства привреде Републике Србије, да се понуђач налази у поступку приватизације.

Доказ не може бити старији од два месеца пре отварања понуда.

***Напомена:*** *Понуђачи регистровани у страној држави, достављају одговарајуће доказе о измирењу пореских обавеза, доприноса и других јавних дажбина издате од надлежног органа државе у којој имају седиште или пребивалиште.*

**НАПОМЕНА УЗ ТАЧ. 1. ДО 3:**

*Понуђачи који су уписани у Регистар понуђача који води Агенција за привредне регистре нису дужни да достављају доказе о испуњености услова из тач. 1. до 3, али је пожељно да доставе доказ о упису у Регистар понуђача или изјаву (у слободној форми) којом потврђују да су уписани у Регистар понуђача.*

1. **Да је поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде**

**Напомена:** У случају заједничке понуде, наведени услов дужан је да испуни сваки од учесника заједничке понуде.

***Доказ за правна лица, предузетнике***:

Изјава да је поштовао обавезе које произлазе из важећих прописа о заштити на раду, запошљавању и условима рада, заштити животне средине, као и да нема забрану обављања делатности која је на снази у време подношења понуде - попуњена, потписана и оверена печатом, уколико се печат употребљава *(образац у саставу конкурсне документације).*

1. **Да над њим није покренут поступак стечаја или ликвидације, односно претходни стечајни поступак**

**Напомена:** У случају заједничке понуде, наведени услов дужан је да испуни сваки од учесника заједничке понуде.

***Доказ за правна лица и предузетнике***:

Потврда Агенције за привредне регистре да над понуђачем није регистрован поступак стечаја или ликвидације, нити је престао да постоји услед судске или одлуке другог органа са обавезујућом снагом и потврда надлежног Привредног суда да над понуђачем није у току претходни стечајни поступак.

***Напомена:*** *Понуђачи регистровани у страној држави, достављају одговарајуће доказе о поступцима стечаја или ликвидације, односно претходног стечаја издате од надлежног органа државе у којој имају седиште.*

1. **Да испуњава услов финансијског капацитета:**

а) да је понуђач у свакој од претходне 3 (три) пословне године (2021, 2022. и 2023. година) остварио приход од продаје добара и услуга у висини од минимум 1.000.000.000,00 динара.

**Напомена:** У случају заједничке понуде, наведени услов дужан је да испуни најмање један учесник заједничке понуде у целости.

***Доказ за правна лица***:

Биланс успеха за 2021, 2022. и 2023. годину, на прописаном обрасцу, са мишљењем овлашћеног ревизора,

или

Извештај о бонитету за јавне набавке (БОН ЈН) за 2021, 2022. и 2023. годину, издат од стране Агенције за привредне регистре или другог надлежног органа.

***Доказ за предузетнике:***

Потврда о оствареном промету код пословне банке за 2021, 2022. и 2023. годину.

***Напомена:*** *Ако понуђач није субјекат ревизије у складу са Законом о рачуноводству и ревизији дужан је да уз биланс успеха уместо мишљења овлашћеног ревизора, достави одговарајући акт - одлуку о разврставању у складу са законским прописима.*

Понуђачи са седиштем у страној држави достављају одговарајуће доказе у складу са прописима државе у којој имају седиште. За стране понуђаче код којих су пословни приходи исказани у страној валути, за прерачун у динаре ће се користити средњи курс Народне банке Србије на дан истека рока за подношење понуда.

б) Да у периоду од 12 месеци пре објављивања Јавног позива за подношење понуда није имао блокаду пословних рачуна.

**Напомена:** У случају заједничке понуде, наведени услов дужан је да испуни сваки од учесника заједничке понуде.

***Доказ за правна лица, предузетнике***

Потврда Народне банке Србије о блокади рачуна за наведени период.

***Напомена:*** *Уколико је податак о броју дана неликвидности за тражени период доступан на интернет страници Народне банке Србије, понуђач није у обавези да доставља наведени доказ.*

Понуђачи регистровани у страној држави, достављају одговарајуће доказе о блокади рачуна од надлежног органа државе у којој имају седиште.

1. **Да испуњава услов кадровског капацитета:**

а) да понуђач на дан подношења понуде, има радно ангажовано (у радном односу или по другом основу) најмање 500 лица од тога најмање 100 лица фармацеутске струке.

**Напомена:** У случају заједничке понуде наведени услов од најмање 100 лица фармацеутске струке дужан је да испуни најмање један учесник у целости.

***Доказ за правна лица, предузетнике***

а) ***за лица у радном односу код понуђача***:копија важећих уговора о радном ангажовању и одговарајући „М“ обрасци, којима се потврђује пријава, промена или одјава на обавезно социјално осигурање за запослена лица.

б) ***за лица која нису у радном односу код понуђача****: важећи уговор о радном ангажовању код понуђача.*

***Напомена:*** *Понуђачи регистровани у страној држави, достављају одговарајуће обрасце о радном односу, односно уговоре о радном ангажовању, у складу са прописима државе у којој имају седиште.*

1. **Да испуњава услов техничког и пословног капацитета:**

а) да понуђач на дан подношења понуде, има најмање 30 апотека у којима обавља апотекарску делатност на територији Републике Србије;

б) да понуђач није кажњаван од стране антимонополске комисије Републике Србије као и да се против њега не води поступак;

в) да понуђач или учесник у заједничкој понуди обавља апотекарску делатност најмање 10 година.

**Напомена:** У случају заједничке понуде, услов из тачке а) и в) дужан је да испуни најмање један учесник заједничке понуде у целости, а услов из тачке б) дужан је да испуни сваки од учесника у заједничкој понуди.

***Доказ за правна лица, предузетнике***

а) извод из регистра АПР о броју регистрованих објеката, пословних јединица;

б) изјава понуђача и учесника у заједничкој понуди да понуђач није кажњаван од стране антимонополске комисије РС као и да се против њега не води поступак;

в) доказ о регистрацији и почетку обављања фармацеутске делатности из привредног регистра.

***Напомена:*** *Наручилац може у току стручне оцене проверити изјаву Понуђаћа и учеснка у заједничкој понуду код антимонополске комисије али и на друге законом дозвољене начине. Уколико Наручилац у поступку струпне оцене утврди неистинитост изјаве, одбациће понуду као неприхватљиву.*

1. Критеријуми за избор најповољније понуде:

Критеријум за доделу концесије је економски најповољнија понуда, који се састоји од следећих елемената критеријума:

|  |  |  |
| --- | --- | --- |
| Ред.  бр. | Назив | Максималан број пондера |
| 1. | **ВИСИНА КОНЦЕСИОНЕ НАКНАДЕ** | **УКУПНО 80** |
| 1.1. | **Висина иницијалне концесионе накнаде** | 60 |
| 1.2. | **Висина варијабилне једногодишње концесионе накнаде** | 20 |
| 2. | **ДИНАМИКА ПЛАЋАЊА ИНИЦИЈАЛНЕ КОНЦЕСИОНЕ НАКНАДЕ** | **УКУПНО 10** |
| **3.** | **БРОЈ ПРЕУЗЕТИХ НЕФАРМАЦЕУТСКИХ РАДНИКА И ТО:**  **-ЗА 50% И ВИШЕ ПРЕУЗЕТИХ НЕФАРМАЦЕУТСКИХ РАДНИКА 10 ПОНДЕРА**  **-ЗА МАЊЕ ОД 50% ПРЕУЗЕТИХ НЕФАРМАЦЕУТСКИХ РАДНИКА 0 ПОНДЕРА** | **УКУПНО 10** |
|  | **У К У П Н О:** | **100** |

1. **ВИСИНА КОНЦЕСИОНЕ НАКНАДЕ**

**1.1. Понуђена висина иницијалне концесионе накнаде**

Понуда са највишом понуђеном иницијалном концесионом накнадом добија максималан број пондера (60 пондера).

Остале понуде се вреднују по следећој формули:

**понуђена иницијална концесиона накнада из понуде која се рангира х 60  
највиша понуђена иницијална концесиона накнада**

Понуђена иницијална концесиона накнада не може бити нижа од 2.170.500,00 евра.

Понуда понуђача који понуди нижу иницијалну концесиону накнаду од 2.170.500,00 евра, биће одбијена као неприхватљива.

**1.2. Понуђена висина једногодишње концесионе накнаде**

Понуда са највишом понуђеном једногодишњом концесионом накнадом добија максималан број пондера (20 пондера).

Остале понуде се вреднују по следећој формули:

**понуђена једногодишња концесиона накнада из понуде која се рангира х 20  
највиша понуђена једногодишња концесиона накнада**

Понуђена једногодишња варијабилна концесиона накнада не може бити нижа од 62.000,00 евра. Понуда понуђача који понуди нижу једногодишњу варијабилну концесиону накнаду од 62.000,00 евра, биће одбијена као неприхватљива.

Укупна концесина накнада не може бити мања од 3.100.500,00 евра.

1. **ДИНАМИКА ПЛАЋАЊА ИНИЦИЈАЛНЕ КОНЦЕСИОНЕ НАКНАДЕ**

Пондери по овом критеријуму се додељују на следећи начин:

|  |  |
| --- | --- |
| **Начин плаћања** | **Број пондера** |
| Плаћање целокупног понуђеног износа иницијалне концесионе накнаде једнократно, у року од 25 радних дана од дана закључења Уговора | 10 пондера |
| Плаћање понуђеног износа иницијалне концесионе накнаде у две годишње рате, од којих прва износи 70% укупне понуђене иницијалне концесионе накнаде и доспева у року од 25 радних дана од дана закључења Уговора, а друга годину дана од доспећа прве рате | 5 пондера |
| Плаћање понуђеног износа иницијалне концесионе накнаде у две једнаке годишње рате, од којих прва доспева у року од 25 радних дана од дана закључења Уговора, а друга годину дана од доспећа прве рате | 2 пондера |
| Плаћање понуђеног износа иницијалне концесионе накнаде у три једнаке годишње рате, од којих прва доспева у року од 25 радних дана од дана закључења Уговора, а свака следећа доспева истог дана и месеца у наредне две године у односу на дан кад је доспела прва рата иницијалне концесионе накнаде | 0 пондера |

Динамика плаћања иницијалне концесионе накнаде не може бити другачија у односу на понуђене опције. Понуда понуђача који понуди другачију динамику плаћања, биће одбијена као неприхватљива.

1. **БРОЈ ПРЕУЗЕТИХ НЕФАРМАЦЕУТСКИХ РАДНИКА**

Уколико понуђач преузима 50% и више радника нефармацеутске струке добиће 10 пондера, а уколико преузима мање од 50% радника нефармацеутске струке добиће 0 пондера.

**Напомена:***Заокруживање добијених пондера врши се на две децимале.*

У случају да постоје две или више понуда са истим бројем пондера, као најповољнија биће изабрана понуда понуђача који је већи број пондера добио по основу елемента критеријума висина концесионе накнаде. Уколико две или више понуда имају исти највећи број пондера и по основу елемента критеријума висина концесионе наканде, биће изабрана понуда оног понуђача који је већи број пондера добио по основу подкритеријума висина иницијалне концесионе накнаде.

Уколико две или више понуда имају исти највећи број пондера и по основу елемента подкритеријума висина иницијалне концесионе наканде, биће изабрана понуда оног понуђача који је већи број пондера добио по основу критеријума број преузетих нефармацеутских радника.

Уколико се ни на претходно одређен начин не може одредити најповољнија понуда, Концедент ће одабрати понуду са већим процењеним улагањем у првој години обављања концесионе делатности.

Уколико се ни на претходно одређен начин не може одредити најповољнија понуда, Концедент ће применити жреб као начин на који ће доделити Уговор.

Концедент ће упутити писани позив понуђачима који поднесу једнаке понуде по свим напред одређеним критеријумима да присуствују поступку избора најповољније понуде, односно додели Уговора, путем жреба.

Поступак жребања ће се спровести јавно у просторијама Концедента, у Крагујевцу, Трг слободе бр. 3. Поступак ће спровести Стручни тим града Крагујевца.

О поступку доделе Уговора путем жреба Стручни тим града Крагујевца ће водити записник. Стручни тим града Крагујевца ће обезбедити техничке услове за спровођење поступка избора најповољније понуде путем жреба. Извлачење путем жреба ће се извршити јавно, у присуству понуђача, и то тако што ће се називи понуђача исписати на одвојеним папирима, који су исте величине и боје, те ће сви папири бити стављени у кутију одакле ће се извући само један папир. Понуђачу чији назив буде на извученом папиру ће бити додељен Уговор. Исти критеријуми сходно се примењују и на рангирање понуда осталих понуђача. Понуђачима који не присуствују овом поступку, Концедент ће доставити записник о извлачењу путем жреба.

1. Датум достављања обавештења о исходу поступка:

Рок за доношење одлуке о избору најповољније понуде, односно одлуке о поништају поступка давања концесије је 90 (словима: деведесет) дана од дана истека рока за подношење понуда.

1. Назив и адреса тела надлежног за решавање по захтевима за заштиту права и подаци о роковима за њихово подношење:

Поступак заштите права понуђача регулисан је одредбама чл. 204. - 235. Закона о јавним набавкама (у даљем тексту: ЗЈН).

1. Концесија се даје у складу са чл. 35-41 Закона о јавно-приватном партнерству и концесијама и не спроводи се у фазама.
2. Поступак се спроводи без претквалификације
3. Средство финансијског обезбеђења за озбиљност понуде

Понуђач је дужан да уз понуду достави средство финансијског обезбеђења за озбиљност понуде у виду банкарске гаранције за озбиљност понуде или уплате депозита на рачун: 840-745141843-30 по моделу 97 са позивом на број 56 04974950 сврха уплате: Депозит за озбиљност понуде по позиву: шифра позива 01/25 у висини од 18.000.000 РСД (словима: осамнаестмилионадинараи00/100) динара ради заштите Концедента од:

а) ризика одустајања понуђача од дате понуде, и

б) ризика недостављања Гаранције за испуњење обавеза из поступка давања концесије.

Концедент ће прихватити банкарску гаранцију за озбиљност понуде која гласи у валути евро (ЕУР), уколико износ у гаранцији, у динарској противвредности по средњем курсу Народне банке Србије обрачунатом на дан отварања понуда, буде једнак или виши захтеваном износу.

Банкарска гаранција за озбиљност понуде мора бити издата као неопозива, безусловна, обновљива, на први позив наплатива и без права приговора, у корист Концедента, као и да важи најмање 30 (словима: тридесет) дана дуже од дана истека рока важења понуде. Концедент ће реализовати банкарску гаранцију за озбиљност понуде уколико понуђач након истека рока за подношење понуде повуче, опозове или измени своју понуду. Понуђач који прихвати захтев за продужење рока важења понуде, мора продужити и рок важења банкарске гаранције.

Банкарска гаранција за озбиљност понуде, ако не буде искоришћена, или уплаћени депозит биће враћени понуђачу најкасније у року од 10 дана од дана доношења одлуке о избору најповољније понуде, односно одлуке о поништају поступка давања концесије.

Поднета банкарска гаранција не може да садржи додатне услове за исплату, краће рокове од оних које одреди Концедент, мањи износ од оног који одреди Концедент или промењену месну надлежност за решавање спорова.

У случају да понуђач не достави захтевано средство финансијског обезбеђења за озбиљност понуде, његова понуда ће бити одбијена због битних недостатака.

1. Преузимање Конкурсне документације

Свако заинтересовано лице може преузети конкурсну документацију и њене прилоге, уз уплату накнаде од 100.000,00 РСД на рачун Наручиоца број: 840-745141843-30 по моделу 97 са позивом на број 56 04974950, сврха уплате: конкурсна документација по позиву шифра позива: 01/25. Достављањем потврде о плаћању накнаде, захтева за преузимање конкурсне документације као и потписаног Уговор о чувању тајне и поверљивих података на адресу: Градска управа града Крагујевца - Секретаријат за послове јавних набавки, Крагујевац, Трг слободе бр.3, или е-mail: [jppapoteke@kragujevac.ls.gov.rs](mailto:jppapoteke@kragujevac.ls.gov.rs) са назнаком: „Захтев за преузимање конкурсне документације у поступку давања концесије (шифра јавног позива: 01/25)“ потенцијални Понуђач стиче права на преузимање конкурсне документације. У захтеву је неопходно навести на који начин заинтересовано лице жели да му Конкурсна документација и њени прилози буду достављени (поштом, лично преузимање или путем електронске поште). Уз захтев је неопходно приложити и потписан Уговор о чувању тајне и поверљивих података у два оригинална примерка и извод из регистра надлежног органа, не старији од 30 дана из ког се виде подаци о законском заступнику уколико је исти потписник уговора. Уколико је уговор потписало лице које није законски заступник неопходно је доставити и овлашћење или пуномоћ за то лице, оверено код Јавног бележника. Уколико је оригинал докумената на страном језику, уз оригинал је неопходно доставити и превод на српски језик оверен од стране овлашћеног судског тумача. Нацрт Уговора о чувању тајне и поверљивих података може се преузети на интернет страници Концедента <https://kragujevac.ls.gov.rs/> Концедент ће заинтересованом лицу доставити Конкурсну документацију најкасније у року од 5 (пет) радних дана од дана пријема комплетираног захтева.